MS «Roald Amundsen»

MS «Roald Amundsen» er et skip eid av rederiet Hurtigruten AS. I likhet med søsterskipet, MS «Fridtjof Nansen», er skipet designet av Kongsberg Maritime AS - Ship Design (Tidligere Rolls-Royce Marine AS) i samarbeid med den norske yacht-designeren Espen Øino. Skipet er et såkalt «ekspedisjonsskip», og er verdens første hybride cruiseskip. Det er bygd for reiser i polare strøk, som Antarktis, Svalbard, og Alaska.

Skipet er oppkalt etter polfareren Roald Amundsen. Jomfruturen hadde avgang 3. juli 2019 i Tromsø med kurs for Hamburg.

Skipsdåpen fant sted høsten 2019 i Chiriguano Bay i Antarktika med en isklump i stedet for den tradisjonelle champagneflasken.  Roald Amundsen ble det første hybridskipet som seilte gjennom Nordvestpassasjen.

Hybriddrift 
Skipet er utstyrt med batteripakker på 1,36 megawattimer (MWh). Målet er å etterinstallere flere batterier, til en samlet effekt på 5 MWh, nok til 3-4 timers batteridrift. Skipet har isforsterket skrog (isklasse PC-6).

Referanser

Eksterne lenker 
 
 

Hurtigruten
Skip bygget i Norge
Skip fra 2022
Artikler i sjøfart-prosjektet